92 



hogy az álczák az anyaállatok petevezetékében fejlődnek és ala- 

 kulnak át. A lapos testű és nem ritkán szárnyatlan rovarok több- 

 nyire melegvérű állatokon élősködnek ; így tanyázik például a 

 birkákon a kullancs (Melophagus ovinus). 



A másik kisebb csoport, melyet a szaktudósok egy része Apha- 

 niptera név alatt külön rendnek ( tart, a bolhákat (Pulicidaé) fog- 

 lalja magában. Az összenyomott testű, szárnyatlan, virgoncz bolhák, 

 melyeknek álczái növényi anyagokkal, szeméttel stb. táplálkoznak, 

 mind melegvérű állatok vérével élnek. A közönséges bolhát {Pu- 

 lex irritans) mindenki ismeri. Külön-külön bolhájuk van még a 

 kutyáknak, macskáknak, galamboknak, tyúkoknak stb is; legna- 

 gyobb bolhája van a sündisznónak. 



5. Reczésszárnyuak. (Neuroptera.) 



Igen csekély számú s az ember háztartásában a többi rovar- 

 rendekhez képest csak kevés fontossággal biró rovarrend a reczés- 

 szárnyú rovarok rendje, a melyet, miként valamennyi előbb tárgyalt 

 rendet, az jellemez, hogy átalakulásuk tökéletes, továbbá hogy száj- 

 szerveik rágok, de a mellett többnyire meglehetősen elsatnyultak, 

 és hogy négy, hártyás szárnyuk sűrű szita módjára széltében és 

 hosszában reczósen van erezve. A reczésszárnyú rovarok álczái 

 mind hat valódi lábbal vannak ellátva. Az álczák egy része a sza- 

 badban él és más rovarokkal táplálkozik ; a másik rész a víz- 

 ben tartózkodik, a hol táplálékát részint állati, részint növényi 

 anyagokból szerzi be. A bábok mindig mumiaalakúak. A kifejlett 

 rovarok közül mindazok, a melyeknek szájszerveik el vannak sat- 

 nyáivá (Phryganeidae) , jóformán nem is táplálkoznak, és működé- 

 sükben csupán csak a fajfenntartás feladatának betöltésére szorít- 

 koznak. A többiek azonban mint kifejlett rovarok is folytatják 

 rabló életmódjukat s a bogarak rágó szájszerveinek mintájára al- 

 kotott szájszerveikkel öldösik eleven zsákmányukat. 



A reczésszárnyú rovarok rendjének közös jellemvonása még 

 az is, hogy az elő mellkas a közép- és utómellkassal — ép úgy 

 mint a bogaraknál — mozgathatóan függ össze. 



A reczésszárnyú rovarok a természet háztartásában ámbár sze- 

 rény, de azért mégis elég tisztességes szerepet játszanak. Kárté- 

 kony rovar nincsen egy sem közöttük, sőt nagy részük inkább 

 hasznos rovarnak tekinthető, a mennyiben más rovarokkal táplál- 

 kozván, a kártékony fajoknak túlságos elszaporodását csökkentik és 

 korlátozzák. 



